মাতৃভূমিতে সেজদা করি আমি শহীদমিনারে পানে তাকাই,  মনের গ্লানি দূর করার জন্য শহীদসাগরে সাঁতরাই।  মাছ ধরার জন্য খালুই কুঁড়াজাল নিয়ে হাওরে যাই,  চনমনে হলে মনানন্দে ভরদুপুরে রঙ্গিলা ঘুড়ি উড়াই।  ঘুমপাড়ানির গান গেয়ে আমি বইনকে ঘুমপাড়াই,  মনের কথা মনের ভাষায় বলে আমি গর্বে বুক ফুলাই।  বরণমালা গাঁথার জন্য বকুলতলায় যেয়ে ফুল কুড়াই,  সবুজ বাংলার বুকে সজনীর জন্য শণের ঘর বানাই।  রক্ত দিয়ে মুক্ত হয়েছি আমরা মুক্তিবাহিনীকে সালাম জানাই,  জয় বাংলা দেশ আজ স্বাধীন আমি  স্বাধীনতার গান গাই।